《席上》
宋代·喻良能

奉常珍重末僚情，许以疏慵簉俊英。
已办初筵酬物色，更将馀事到诗盟。
贪吟不惜挥貂笔，忍醉何妨釂兕觥。
细踏芳菲过腴润，桃蹊红雨报新晴。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。